HŽ serija 2041
HŽ serija 2041 (nadimak Đuran) serija je dizelsko-električnih lokomotiva Hrvatskih željeznica namjenjena za vuču lakših teretnih i putničkih vlakova, te za teško manevriranje. Izgradnja ove serije lokomotiva započela je godine 1960. u kooperaciji tvornice Đuro Đaković iz Slavonskoga Broda i francuske tvrtke Brissonneau et Lotz. 

Lokomotive te serije jesu četveroosovinske s pojedinačnim osovinskim pogonom i rasporedom osovina B'oB'o. Građene su za najveću voznu brzinu od 80 km/h. Lokomotive su opremljene četverotaktnim dizelskim motorom izvedbe V s 12 cilindara, koje prehranjuje turbopuhalo pogonjeno
ispušnim plinovima. Prijenosnik snage je električni.

Tehnički podaci 
 Graditelj: "Đuro Đaković" i "Brissonneau et Lotz"
 Raspored osovina: B'oB'o
 Tip dizelskog motora: MGO V12ASH
 Instalirana snaga lokomotive: 606 kW 
 Snaga lokomotive za vuču: 425 kW
 Vrsta prijenosa: električni
 Duljina preko odbojnika: 14,740 m
 Širina lokomotivskog sanduka: 2,940 m
 Ukupna masa: 67 tona
 Maksimalna brzina: 80 km/h

Izvori
 Ivan Švaljek, Tomislav Kožulj, Miljenko Bošnjak: Tehničko-eksploatacijski pokazatelji i značajke vučnih vozila Hrvatskih željeznica, Zagreb, 2003.
 Tehničke karakteristike vučnih vozila, stranica Hrvatskih željeznica
 zeljeznice.net - hrvatski internet portal željezničke tematike

Poveznica 
 HŽ serija 2042

Lokomotive
Željeznički promet u Hrvatskoj